19/05/2022 | Administración LocalProvincial
Deputación Provincial da Coruña
Secretaría Xeral. Sección de Normalización Lingüística
Resolución pola que se aproba a concesión definitiva de subvencións correspondentes ao programa FONL: subvencións dirixida aos concellos, agrupacións de concellos, mancomunidades e outras entidades locais da provincia da Coruña para SNL

Oficialía Maior Sección de Normalización Lingüística ANUNCIO R. P. 23391, do 12/05/2022. Resolución de concesión definitiva do programa FONL 2022 RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FONL: CONVOCATORIA DE SUBVENCIÓNS DIRIXIDA AOS CONCELLOS, AGRUPACIÓNS DE CONCELLOS, MANCOMUNIDADES E OUTRAS ENTIDADES LOCAIS DA PROVINCIA DA CORUÑA PARA A CREACIÓN, MANTEMENTO E REFORZO DOS SERVIZOS DE NORMALIZACIÓN LINGÜÍSTICA (SNL) DE 2022 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 15198, do 24 de marzo de 2022, que foi publicada no BOP do 30 de marzo de 2022, concedéronse de forma provisional, as subvencións da convocatoria FONL: convocatoria de subvencións dirixida aos concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2022, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Despois de finalizar o prazo concedido aos interesados pola resolución referida e vistas as solicitudes de reformulación ou de cambio de obxecto, alegacións, emendas e desistencias que os interesados presentaron. Despois de ver o informe de Oficialía Maior - Sección de Normalización Lingüística e o informe do Servizo de Fiscalización. RESOLVO: 1.º.–Aprobar a concesión das subvencións correspondentes ao Programa FONL: Convocatoria de subvencións dirixida aos concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2022, aos concellos e entidades locais seguintes: TOTAL CONCEDIDO 489.737,14 € 2.º.–Considerar como definitivos os orzamentos subvencionables segundo a convocatoria. Os solicitantes poden consultar os orzamentos definitivos accedendo ao expediente telemático.3.º.–Autorizar as entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4.º.–Dispor o gasto das subvencións concedidas con cargo á seguinte aplicación orzamentaria: 0116/3344/46201, fase A, referencia número 22022000313, operación número 220220006192, importe 489.737,14 €. 5.º.–Publicar esta resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do procedemento administrativo común das administracións públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso-Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 12 de maio de 2022. O PRESIDENTE A SECRETARIA Valentín González Formoso M.ª Amparo C. Taboada Gil